CELEX: 62020CN0238
Language: mt
Date: 2020-06-05 00:00:00
Title: Kawża C-238/20: Talba għal deċiżjoni preliminari mressqa mill-Augstākā tiesa (Senāts) (il-Latvja) fil-5 ta’ Ġunju 2020 – SIA Sātiņi-S vs Dabas aizsardzības pārvalde

10.8.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 262/19
            
         
      Talba għal deċiżjoni preliminari mressqa mill-Augstākā tiesa (Senāts) (il-Latvja) fil-5 ta’ Ġunju 2020 – SIA Sātiņi-S vs Dabas aizsardzības pārvalde
      (Kawża C-238/20)
      (2020/C 262/25)
      Lingwa tal-kawża: il-Latvjan
      
         Qorti tar-rinviju
      
      Augstākā tiesa (Senāts)
      
         Partijiet fil-kawża prinċipali
      
      
         Rikorrenti: SIA Sātiņi-S
      
         Parti oħra fil-proċedura: Dabas aizsardzības pārvalde
      
         Domandi preliminari
      
      
                  1)
               
               
                  Id-dritt għal kumpens ġust minħabba limitazzjoni tad-dritt għall-proprjetà ggarantit mill-Artikolu 17 tal-Karta tad-Drittijiet Fundamentali tal-Unjoni Ewropea jippermetti li l-kumpens mogħti minn Stat Membru għat-telf ikkawżat għall-akwakultura f’żona tan-network Natura 2000 għal għasafar protetti konformement mad-Direttiva 2009/147/KE tal-Parlament Ewropew u tal-Kunsill tat-30 ta’ Novembru 2009 dwar il-konservazzjoni tal-għasafar selvaġġi (1) jkun sinjifikattivament inqas mit-telf realment imġarrab?
               
            
                  2)
               
               
                  Il-kumpens mogħti minn Stat Membru għat-telf ikkawżat għall-akwakultura f’żona tan-network Natura 2000 għal għasafar protetti konformemet mad-Direttiva 2009/147 tal-Parlament Ewropew u tal-Kunsill tat-30 ta’ Novembru 2009 dwar il-konservazzjoni tal-għasafar selvaġġi, jikkostitwixxi għajnuna mill-Istat fis-sens tal-Artikoli 107 u 108 TFUE?
               
            
                  3)
               
               
                  Fil-każ ta’ risposta fl-affermattiv għat-tieni domanda, il-limitu ta’ EUR 30 000 tal-għajnuna de minimis stabbilit fl-Artikolu 3(2) tar-Regolament tal-Kummissjoni (UE) Nru 717/2014 tas-27 ta’ Ġunju 2014 dwar l-applikazzjoni tal-Artikoli 107 u 108 tat-Trattat dwar il-Funzjonament tal-Unjoni Ewropea għall-għajnuna de minimis fis-settur tas-sajd u tal-akkwakultura (2) huwa applikabbli għal kumpens bħal dak inkwistjoni fil-kawża prinċipali?
               
            
         (1)  ĠU 2010, L 20, p. 7.
      
      
         (2)  ĠU 2014, L 190, p. 45.